Srednja škola Dalj

Dalj, Braće Radić 7.

Klasa: 602-01/15-01/161

Ur.Broj: 2158/55-15-161

Dalj, 17.11.2015.

POZIV NA PODNOŠENJE PONUDA

Poštovani,

Srednja škola Dalj iz Dalja kao partner Tehničke škole Nikola Tesla iz Vukovara u okviru projekta Zeleni start- up, financiranog od strane EU organizira trening za nastavnike Vukovarsko- srijemske i Osječko- baranjske županije iz područja ekološke poljoprivrede te Vas na temelju članka 6. i članka 7. Pravilnika o provedbi postupka javne nabave bagatelne vrijednosti poziva da podnesete ponudu za usluge: Vanjski suradnik za trening nastavnika iz područja ekološke poljoprivrede.

Srednja škola Dalj Vas ovim putem poziva da podnesete ponudu za usluge:

## Vanjski suradnik za trening nastavnika iz područja ekološke poljoprivrede.

## OPĆENITO Relevantna pozadina projekta

U svibnju 2015.g Tehnička škola Nikole Tesle započela je s provedbom projekta ''Zeleni start- up'' koji se financira kroz ESF, komponenta: Modernizacija školskih kurikuluma u strukovnim školama u skladu s Hrvatskim kvalifikacijskim okvirom i potrebama tržišta rada –

faza II. Projekt će trajati 12 mjeseci, a u suradnji s partnerskom institucijom:

* Srednja škola Dalj

### Opis projekta

Aktivnosti projekta 'Zeleni start-up' usmjerene su na osiguravanje uvjeta (programskih, stručnih i materijalnih) za razvoj kurikuluma u području zelenih tehnologija i održivog razvoja - interdisciplinarnog područja koje uključuje socijalnu, gospodarsku, komponentu zaštite okoliša - te promicanja zelenijeg, konkurentnijeg lokalnog gospodarstva temeljenog na učinkovitom korištenju resursa. Kurikulum će poseban naglasak staviti na zelene tehnologije u području gospodarenja otpadom i vodama, OIE (hibridni solarni sustav s vjetrogeneratorom) , energetske učinkovitosti, **ekološke poljoprivrede i zaštite tla**, zelenog poduzetništva, a provodit će se kroz nekoliko modula koji će učenicima omogućiti pristup specijaliziranoj didaktičkoj opremi i primjerima iz prakse kroz suradnju sa socijalnim partnerima. Realizacija projekta će omogućiti učenicima stjecanje novih vještina koja će našoj budućoj radnoj snazi pružiti neophodne alate za prilagodbu novim uvjetima i mogućoj promjeni karijere, a time smanjiti nezaposlenost i povećati radnu produktivnost.

Projekt će se provesti kroz sljedeće aktivnosti:

Projekt Zeleni Start-up sastoji se iz 3 komponente:

1. Razvoj kurikuluma
2. Jačanje stručnih i materijalnih kapaciteta škole
3. Promocija strukovnog obrazovanja te jačanje suradnje s lokalnom zajednicom i lokalnim gospodarstvom

OPIS POSLOVA

1. **Vanjski suradnik** za trening nastavnika iz područja ekološke poljoprivrede održat će treninge (3 dana) iz područja ekološke poljoprivrede
2. Vanjsku suradnik za trening nastavnika iz područja ekološke poljoprivrede treba osigurati:
   1. **Pripremu edukacije koja uključuje sljedeće teme:** 
      * Definicija ekološke poljoprivrede te eko poljoprivrednog gospodarstva
      * Temeljna načela ekološke poljoprivrede/ važnost ekološke poljoprivrede za čovjeka i prirodu
      * Tehnologije i grane proizvodnje u ekološkoj poljoprivredi
      * Zakonodavni okvir i prilagodba standardima EU, ekocertifikati
   2. Izradu priručnika iz područja ekološke poljoprivrede
   3. Izradu izvještaja i evaluacijskih listića

ZAHTJEVI:

Kvalifikacije i vještine

* + Minimalno akademski stupanj magistra znanosti/struke (Sveučilišna razina obrazovanja u trajanju od 4 godine);
  + Znanje engleskog jezika u pismu i govoru
  + Znanje hrvatskog jezika
  + Profesionalno iskustvo
  + Višegodišnje iskustvo na području ekološke poljoprivrede

VRSTA POSTUPKA NABAVE

Postupak opisan u članku 6. i 7. Pravilnika o provedbi postupka javne nabave bagatelne vrijednosti Srednje škole Dalj, Dalj dostupan na <http://ss-dalj.skole.hr/javna_nabava>

PROCIJENJENA VRIJEDNOST NABAVE

27.720,00 HRK (bez PDV-a)

SADRŽAJ PONUDE:

Ponuda mora sadržavati:

Tehničku ponudu/ specifikacije usluge

Troškovnik u nacionalnoj valuti

CV trenera

Potvrda o nekažnjavanju

Izjava o istinitosti podataka navedenih u CV-u

PRAVILA DOSTAVLJANJA DOKUMENATA:

Sve dokumente ponuditelj može dostaviti u neovjerenoj preslici, osim potvrde o nekažnjavanju koja mora biti dostavljena u originalu.

Ponuda se izrađuje na hrvatskom jeziku i latiničnom pismu, a cijene se izražavaju u kunama.

KRITERIJ ZA ODABIR PONUDE:

Za odabir ponuda koristit će se ekonomski kriterij, što uz najpovoljniju cijenu uključuje i kvalitetu usluge te ispunjavanje traženih uvjeta.

KONTAKT OSOBA:

Rajko Lukić

Tel/fax: 031 590 290

[ured@ss-dalj.skole.hr](mailto:ured@ss-dalj.skole.hr)

Radujemo se Vašoj ponudi koju trebamo zaprimiti na adresu Braće radić 7, 31226 Dalj te na e-mail: [ured@ss-dalj.skole.hr](mailto:ured@ss-dalj.skole.hr) Ponude se mogu dostaviti u roku 8 dana od dana upućivanja poziva, odnosno do 26.11.2015. do 12:00 h.

Ponude se šalju poštom na gore navedenu adresu u zatvorenoj koverti na kojoj treba biti naznačeno: ''Ponuda za usluge u okviru projekta 'Zeleni start-up' te ''Ne otvaraj''.

**Ponude pristigle nakon ovog roka neće se razmatrati.**

U slučaju da se odlučite ne sudjelovati u natječaju, bili bismo zahvalni da nas obavijestite pismenim putem, navodeći razloge svoje odluke.

S poštovanjem,

Rajko Lukić, ravnatelj